**LĪGUMS Nr. r3as 2016/1 ESF**

|  |  |
| --- | --- |
| Rīgā |  2016. gada \_\_\_\_\_\_\_\_\_\_\_\_\_ |

**Rīgas 3.arodskola**, juridiskā adrese Dzirnavu 117, Rīga, LV-1011, tās direktora Voldemāra Leitāna personā, kurš rīkojas saskaņā ar Nolikumu, turpmāk - Pasūtītājs, no vienas puses, un\_\_\_\_\_\_\_\_\_\_\_\_\_\_\_**,** reģ. Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_, Rīga, LV-\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kura rīkojas saskaņā ar [pilnvarojums], turpmāk – Piegādātājs, no otras puses, abi turpmāk kopā vai individuāli - Puses, savstarpēji vienojoties, bez maldības, viltus un spaidiem, pamatojoties uz iepirkumā „***Metāla izstrādājumu iegāde arodizglītības programmu „Metālapstrāde” nodrošināšanai Rīgas 3.arodskolā***”, identifikācijas Nr. R3AS 2016/1 ESF, noslēdz šādu Līgumu (turpmāk Līgums):

1. **Līguma priekšmets**
	1. Pasūtītājs pasūta un Piegādātājs piegādā saskaņā ar šī līguma noteikumiem metāla izstrādājumus (turpmāk Prece), saskaņā ar Tehniskajā un finanšu piedāvājumā izvirzītajām prasībām, daudzums un sortiments tiek norādīts preču pavadzīmē (turpmāk tekstā saukta Pavadzīme).
	2. Tehniskā un finanšu piedāvājumā norādīto metāla izstrādājumu iegāde arodizglītības programmu „Metālapstrāde” nodrošināšanai Rīgas 3.arodskolā tiek finansēta no:

1.2.1. valsts budžeta līdzekļiem – arodizglītības programmas: „Metālapstrāde” (atslēdznieks, virpotājs, MMA metinātājs) un „Metālapstrāde” (MMA/MAG metinātājs);

1.2.2. Eiropas Savienības fondu darbības programmas „Izaugsme un nodarbinātība” 7.2.1.specifiskā

atbalsta mērķa „Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” pasākuma “Sākotnējās profesionālās izglītības programmu īstenošana Jauniešu garantijas ietvaros” projekta “Sākotnējās profesionālās izglītības programmu īstenošana Jauniešu garantijas ietvaros, vienošanās Nr. 7.2.1.2./15/I/001finanšu līdzekļiem – arodizglītības programmas ar iegūstamo profesionālo kvalifikāciju „Rokas lokmetinātājs (MMA) un „Lokmetinātājs metināšanā ar mehanizēto iekārtu aktīvās gāzes vidē (MAG).

 **2.Preču piegādes kārtība**

2.1. Pasūtītājs veic preču pasūtījumu, izmantojot faksu, e-pastu, vai citādi, nosūtot nepieciešamo preču sarakstu Piegādātājam. Pasūtītājs pasūta preci vienu darba dienu iepriekš pirms preces piegādes.

2.2. Piegādātājs apņemas nākamajā dienā pēc pasūtījuma saņemšanas nodrošināt Pasūtītāju ar precēm. Psūtītājs veic vienu preču piegādi 1 (vienu) reizi vienas darba dienas laikā. Piegādes izmaksas ietvertas preces cenā.

2.3. Preces nodošana Pasūtītājam notiek saskaņā ar preču pavadzīmēm, ko paraksta abu pušu pilnvarotie pārstāvji.

2.4. Par preču piegādes datumu tiks uzskatīta diena, kad Pasūtītājs saņem preci un Preču pavadzīmi.

2.5. Prece tiek piegādāta Rīgas 3.arodskolas juridiskajā adresē - Dzirnavu ielā 117, Rīgā. Kontaktpersona par preču pasūtīšanu un saņemšanu ir skolas metināšanas centra vadītājs Genadijs Meteļskis.

2.6. Pasūtītāja kontaktpersona pieņem Preci pēc daudzuma un kvalitātes prasībām pārbaudes piegādes dienā.

2.7. Piegādātāja piegādātajai precei jāatbilst izgatavotājrūpnīcas dotajiem tehniskajiem parametriem. Precei jābūt iepakotai un marķētai saskaņā ar preču paraugiem un spēkā esošiem standartiem.

2.8. Preces ārējie trūkumi konstatējami Preces pieņemšanas dienā. Pēc Preces pieņemšanas pretenzijas par Preces daudzumu un ārējiem defektiem Piegādātājam netiek izteikti.

 **3. Cena, maksājumi un savstarpējo norēķinu kārtība**

3.1. Līguma kopējā summa \_\_\_\_\_\_\_\_\_\_\_\_\_ *euro* (summa vārdiem) bez pievienotās vērtības nodokļa, pievienotās vērtības nodoklis 21 % \_\_\_\_\_\_\_\_\_\_\_\_\_\_\_\_\_ *euro* (summa vārdiem), kopā \_\_\_\_\_\_\_\_\_\_\_\_\_\_ *euro* (summa vārdiem) saskaņā ar iepirkuma „***Metāla izstrādājumu iegāde arodizglītības programmu „Metālapstrāde” nodrošināšanai Rīgas 3.arodskolā***”, identifikācijas Nr. R3AS 2016/1 ESF finanšu piedāvājumu, kas ir līguma neatņemama sastāvdaļa.

3.2. Prece tiek pārdota Pasūtītājam atsevišķās partijās, tādos apjomos un termiņos, kurus Puses savstarpēji saskaņo.

3.3. Pasūtītājs veic samaksu par saņemtajām precēm 5 (piecu) darba dienu laikā pēc preces Preču pavadzīmes saņemšanas.

3.4. Norēķini par Preci tiek veikti *euro* bezskaidras naudas norēķinu kārtībā, atbilstoši spēkā esošo normatīvo aktu noteiktajai kārtībai.

3.5. Aprēķins par Preci tiek uzskatīts par veiktu ar dienu, kad Pasūtītājs ir veicis maksājumu un var uzrādīt atbilstoši apliecinātu dokumentu.

 **4. Preces kvalitāte un garantijas**

4.1. Preces kvalitātei ir jāatbilst ražotāja standartu prasībām un Piegādātājs to apliecina ar atbilstošu kvalitātes sertifikātu.

4.2. Piegādātājs uzņemas Preces garantijas pienākumus preču ražotāja garantijas noteikumu un termiņu ietvaros. Konkrētie garantijas noteikumi un termiņi var tik norādīti preču garantijas talonos.

4.3. Gadījumā, ja Pasūtītājs konstatē Preces slēptos defektus, par kuriem var tikt pieteikta rakstveida pretenzija, Pasūtītājs sastāda defektācijas aktu 3 (trīs) dienu laikā no trūkumu atklāšanas dienas, iesniedz to Piegādātājam.

4.4. Pretenzijas par Preces kvalitāti Pārdevējs izskata 5 (piecu) dienu laikā pēc pretenzijas un defekta akta saņemšanas.

4.5. Ja Pasūtītāja vainas dēļ ir piegādāta neatbilstoša prece, 5 (piecu) dienu laikā no Preces pārdošanas dienas, Piegādātājs maina Preci bez soda procentu piemērošanas.

4.6. Piegādātājs garantē brāķa Preces pieņemšanu atpakaļ, ja tā ir ražotāja vaina.

**5.Pušu atbildība**

* 1. Ja līguma nosacījumi netiek pildīti, vainīgās puses pienākums ir atlīdzināt otrai pusei zaudējumus, kas nodarīti ar līguma nepildīšanu, un samaksāt līgumā paredzēto līgumsodu. Līgumsoda samaksāšana neatbrīvo vainīgo pusi no līgumsaistības izpildes.
	2. Pasūtītājs līguma ietvaros veikto maksājumu kavējuma gadījumā maksā Piegādātājam līgumsodu 0.05% apmērā no laikā neizdarītā maksājuma summas par katru kavējuma dienu.
	3. Piegādātājs par laikā nepiegādāto preci maksā Pasūtītājam līgumsodu 0.05% apmērā no Preces vērtības par katru nokavēto dienu.
1. **Nepārvaramas varas apstākļi**
	1. Puses neizvirzīs viena otrai pretenzijas par savu saistību pilnīgu vai daļēju neizpildi gadījumā, ja iestāsies nepārvaramas varas apstākļi, tādi kā ugunsgrēks, stihiskas nelaimes, streiki, jebkuras kara un teroristiskas darbības, blokādes, eksporta un importa aizliegumi, kā arī citi no Pušu gribas neatkarīgi apstākļi, kuri tiešā veidā ietekmē šā Līguma izpildi un kuru iestāšanos nebija iespējams paredzēt un novērst. Ja jebkurš no šādiem apstākļiem tieši ietekmē saistību izpildi šajā līgumā noteiktajā termiņā, tad termiņš attiecīgi pagarinās par laiku, kurā darbojas šis apstāklis.
	2. Puse, kura nevar pildīt savas saistības, 3 (trīs) darba dienu laikā no augstākminēto apstākļu iestāšanās vai izbeigšanas brīža rakstiski informē otru Pusi par to iestāšanās un izbeigšanas termiņu.
	3. Paziņojumā izklāstītie fakti ir jāapstiprina attiecīgās valsts kompetentai institūcijai.
	4. Ja Puse nepaziņo vai nepaziņo savlaicīgi otrai Pusei par šajā līguma sadaļā minētiem apstākļiem, tā zaudē tiesības atsaukties uz jebkuru augstākminēto apstākļi kā pamatojumu atbrīvošanai no atbildības par saistību neizpildi.
2. **Citi noteikumi**
	1. Gadījumā, ja tiek mainīts līgumslēdzēju pušu juridiskais statuss, adrese, bankas un citi rekvizīti, šīs izmaiņas ir jāpaziņo otrai līgumslēdzēja pusei trīs dienu laikā.
	2. Gadījumā, ja puses ir izpildījušas šā līguma noteikumus un tas ir saskaņā ar pušu interesēm, katrai pusei ir tiesības lauzt šo līgumu, par to brīdinot otru pusi vismaz 30 (trīsdesmit) dienas iepriekš.
3. **Līguma spēkā stāšanas, tā grozīšanas un strīdu izskatīšanas kārtība**
	1. Šīs Līgums stājas spēkā ar dienu, kad to ir parakstījušas abas līgumslēdzējas puses un tas darbojas **12 mēneši** vai arī līdz tam brīdim kamēr ir piegādāts viss iepirkumā „***Metāla izstrādājumu iegāde arodizglītības programmu „Metālapstrāde” nodrošināšanai Rīgas 3.arodskolā***”, identifikācijas Nr. R3AS 2016/1 ESF plānotais preču apjoms vai apgūts viss finanšu piedāvājumā paredzētais finansējums.
	2. Līgumu var grozīt vai izbeigt, Pusēm savstarpēji vienojoties. Par Līguma grozījumiem Puses vienojas rakstveidā. Līguma grozījumus pievieno Līgumam, un tie kļūst par Līguma neatņemu sastāvdaļu.
	3. Puses apņemas veikt visu nepieciešamo, lai jebkuras nesaskaņas un pretenzijas, kas izriet no šī līguma, tiktu noregulētas savstarpējas vienošanās ceļā, bet strīdi, kuros Pusēm nav izdevies panākt savstarpējo vienošanos, tiks izskatīti tiesā Latvijas Republikā spēkā esošajā likumdošanā paredzētajā kārtībā.
	4. Līgums ir sastādīts uz \_\_\_\_ lapām, latviešu valodā, divos identiskos eksemplāros katrai Pusei pa vienam. Abiem eksemplāriem ir vienāds juridisks spēks.
	5. Līguma slēgšanas brīdi tam tiek pievienots Tehniskais un Finanšu piedāvājums – \_\_\_\_ lp.

**9. Pušu rekvizīti un paraksti**

|  |  |
| --- | --- |
| **PASŪTĪTĀJS** | **PIEGĀDĀTĀJS** |
| **Rīgas 3. arodskola** |  |
| Reģ. Nr. LV90001256958 Juridiskā adrese: Dzirnavu iela 117, Rīga, LV-1011 Pasta adrese: Dzirnavu iela 117, Rīga, LV-1011 Bankas nosaukums: Valsts kase Bankas kods: TRELLV22 Konta Nr. LV38TREL2150280006000Konta Nr. LV87TREL215028001200B - ESF |  |

|  |  |
| --- | --- |
|  |  |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [paraksts, paraksta atšifrējums]z.v. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [paraksts, paraksta atšifrējums]z.v. |